

ประกาศเทศบาลตำบลปากน้ำท่าเรือ

เรื่อง มาตรการให้ผู้มีส่วนได้ส่วนเสียมีส่วนร่วมในการดำเนินการ

------------------------------------------------

 ด้วยการประเมินคุณธรรมความโปร่งใสในการดำเนินงานของหน่วยงานภาครัฐ (ITA) ประจำปี 2562 ได้กำหนดให้หน่วยงานของรัฐมีมาตรการให้ผู้มีส่วนได้เสียมีส่วนร่วมในการดำเนินงาน ดังนั้น เทศบาลตำบลปากน้ำท่าเรือ จึงได้ประกาศมาตรการให้ผู้มีส่วนได้เสียมีส่วนร่วมในการดำเนินงานของเทศบาลตำบลปากน้ำท่าเรือ ดังนี้

**แนวทางให้ประชาชนและผู้มีส่วนได้เสียเข้ามามีส่วนร่วมในการดำเนินงานของเทศบาลตำบลปากน้ำท่าเรือ**

1. วิเคราะห์ผลการดำเนินงานและข้อเสนอแนะจากการดำเนินงานในรอบปีที่ผ่านมา ในประเด็นความสอดคล้องกับภารกิจหรือยุทธศาสตร์รวมถึงความเกี่ยวข้องของประชาชนหรือผู้มีส่วนได้เสีย

2. เผยแพร่ข้อมูลข่าวสารของโครงการในช่องทางการประชาสัมพันธ์ที่หลากหลาย เช่น การติดประกาศ เว็บไซต์ สื่อสังคมออนไลน์ต่างๆ เป็นต้น

3. รับฟังความคิดเห็นของประชาชน และผู้มีส่วนได้เสีย เพื่อให้ได้มาซึ่งข้อมูล ข้อเท็จจริง และความคิดเห็นประกอบการตัดสินใจ

4. เปิดโอกาสให้ประชาชนผู้มีส่วนได้เสีย ได้เข้ามาร่วมในการแสดงความคิดเห็นเกี่ยวกับการดำเนินงานของเทศบาลตำบลปากน้ำท่าเรือ ในการจัดทำแผนงาน การประชาคม การวางแผน หรือการดำเนินงาน เช่น การเข้าร่วมโครงการ กิจกรรมต่างๆผ่านการลงทะเบียน การตอบแบบสอบถามในการเข้าร่วมกิจกรรม

จึงประกาศมาให้ทราบโดยทั่วกัน

 ประกาศ ณ วันที่ เดือน มิถุนายน 2562

 (นายนิคม จุลเขต)

 นายกเทศมนตรีตำบลปากน้ำท่าเรือ